L 290/546
LT
Europos Sąjungos oficialusis leidinys
2022 11 10
B8 Priedo 4 Priedėlis PEV, OVC-HEV ir OVC-FCHV kondicionavimo iki bandymo, stabilizavimo ir ĮEEKS įkrovimo sąlygos (jei taikoma) 1.
Šiame priedėlyje aprašoma ĮEEKS ir vidaus degimo variklio kondicionavimo iki bandymo procedūra, taikoma ruošiantis: a) elektrinės ridos, įkrovos naudojimo ir įkrovos palaikymo matavimams, atliekant OVC-HEV ir OVC-FCHV bandymus, ir b) elektrinės ridos ir elektros energijos sąnaudų matavimams, atliekant PEV bandymus.
2.
OVC-HEV ir OVC-FCHV kondicionavimas iki bandymo ir stabilizavimas
2.1.
Kondicionavimas iki bandymo ir stabilizavimas, kai bandymo procedūra pradedama nuo bandymo įkrovos palaikymo režimo sąlygomis
2.1.1.
Atliekant vidaus degimo variklio kondicionavimą iki bandymo, transporto priemonė turi nuvažiuoti bent vieną taikomo WLTP bandymų ciklą.
Per kiekvieną važiuojamą tokio kondicionavimo iki bandymų ciklą nustatomas ĮEEKS įkrovos balansas.
Kondicionavimas iki bandymo nutraukiamas taikomo WLTP bandymų ciklo, kurio metu pagal šio priedo 3.2.4.5 punktą įvykdomas nutraukimo kriterijus, pabaigoje.
2.1.2.
Užuot taikius šio priedėlio 2.1.1 punktą, gamintojo prašymu ir gavus atsakingos institucijos patvirtinimą, atliekant įkrovos palaikymo 1 tipo bandymą ĮEEKS įkrovos būseną galima nustatyti pagal gamintojo rekomen­ dacijas, kad būtų galima atlikti bandymą darbinio įkrovos palaikymo režimo sąlygomis.
Tokiu atveju taikoma tik vidaus degimo varikliu varomoms transporto priemonėms taikoma kondicionavimo iki bandymo procedūra, kaip aprašyta B6 priedo 2.6 punkte.
2.1.3.
Transporto priemonės stabilizavimas atliekamas pagal B6 priedo 2.7 punktą.
2.2.
Kondicionavimas iki bandymo ir stabilizavimas, kai bandymo procedūra pradedama nuo bandymo įkrovos naudojimo režimo sąlygomis
2.2.1.
OVC-HEV ir OVC-FCHV turi nuvažiuoti bent vieną taikomą WLTP bandymų ciklą.
Per kiekvieną tokio kondi­ cionavimo važiuojant iki bandymų ciklą nustatomas ĮEEKS įkrovos balansas.
Kondicionavimas iki bandymo nutraukiamas taikomo WLTP bandymų ciklo, kurio metu pagal šio priedo 3.2.4.5 punktą įvykdomas nutrau­ kimo kriterijus, pabaigoje.
2.2.2.
Transporto priemonės stabilizavimas atliekamas pagal B6 priedo 2.7 punktą.
Priverstinis aušinimas netaikomas transporto priemonėms, kurių kondicionavimas atliktas prieš 1 tipo bandymą.
Stabilizavimo metu ĮEEKS įkraunama taikant įprastą įkrovimo procedūrą, kaip aprašyta šio priedėlio 2.2.3 punkte.
2.2.3.
Įprasta įkrovimo procedūra Įprastas įkrovimas yra elektros perdavimas į elektrifikuotą transporto priemonę, kurios galia yra 22 kW ar mažesnė.
Jeigu yra keli galimi būdai užtikrinti įprastai AC įkrovai užtikrinti (pvz., kabelis, indukcija ir kt.), naudojama įkrovimo per kabelį procedūra.
Jeigu yra keli AC įkrovimo galios lygiai, naudojama didžiausioji normalioji įkrovimo galia.
Galima pasirinkti mažesnę AC įkrovimo galią nei didžiausioji normalioji AC įkrovimo galia, jeigu tai rekomenduoja gamintojas ir tam pritaria atsakinga institucija.